**Dyddiad cyhoeddi:** 20 Hydref 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Annwyl Trafnidiaeth Cymru,*

*A fyddech cystal â rhoi gwybod i mi faint o’r tocynnau platfform 10c rydych chi wedi’u gwerthu yn ystod y deng mlynedd diwethaf, ond wedi’u rhannu yn ôl gorsaf y rhoddwyd y tocyn platfform 10c ar ei chyfer. Os nad oes gennych ddata am y deng mlynedd diwethaf am unrhyw reswm, ewch yn ôl cyn belled ag y gallwch. Felly, ar gyfer pob un o’ch gorsafoedd rydych chi’n eu rheoli, hoffwn wybod faint o’r tocynnau platfform 10c sydd wedi cael eu gwerthu ar gyfer yr orsaf honno yn ystod y deng mlynedd diwethaf.*

*Dylech gynnwys pob gorsaf (gan gynnwys gorsafoedd heb staff) rydych chi’n eu rheoli gan fy mod yn credu bod y rhan y fwyaf o’r system docynnau TOCs yn galluogi tocynnau platfform i gael eu cyhoeddi ar gyfer unrhyw orsaf yn y DU felly mae’n bosibl y bydd rhai o’ch gorsafoedd heb staff wedi cael tocynnau platfform ar eu cyfer gaiff eu gwerthu mewn swyddfeydd tocynnau gorsafoedd eraill. Er ei bod yn debygol mai dim ond gorsafoedd â staff sydd wedi eu cyhoeddi. Ond mae gen i ddiddordeb mewn data ar gyfer pob un o’ch gorsafoedd y mae’r tocynnau platfform 10c hyn wedi cael eu gwerthu ar eu cyfer. Hefyd, cofiwch gynnwys yn y data unrhyw orsafoedd sy’n cael eu rheoli gan y TOCs eraill y mae eich swyddfeydd tocynnau wedi gwerthu unrhyw docynnau platfform 10c ar eu cyfer.*

*Rwy’n fodlon ag unrhyw fformat sydd gennych ar yr amod ei fod yn ddarllenadwy ac wedi’i ddadansoddi yn ôl enw’r orsaf y rhoddwyd y tocynnau platfform 10c ar ei chyfer. Gallwch roi siart i mi ar ffurf Excel neu siart yn Word neu siart ar ffurf PDF neu ba fformat bynnag sy’n gweithio orau i chi. Diolch am eich cymorth i ddarparu hyn oherwydd byddai hyn yn ddefnyddiol i mi ar gyfer fy ymchwil i faint o docynnau platfform 10c sy’n cael eu gwerthu y dyddiau hyn ac ar gyfer pa orsafoedd.*

*Yn gywir,”*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Gweler y Daenlen CSV sydd wedi’i hatodi gyda’r wybodaeth y gofynnwyd amdani. Sylwch fod gan orsafoedd sydd heb eu cynnwys yn y ffeil hon 0 tocyn platfform wedi’u cyhoeddi yn ystod y 10 mlynedd diwethaf.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".